钦定古今图书集成/理学汇编/学行典/第088卷 > 《谕学》孙复
## 钦定古今图书集成/理学汇编/学行典/第088卷 > 《谕学》孙复

“冥观天地何云为，茫茫万物争蕃滋。羽毛鳞介各异
趣，披攘攫搏纷相随。人亦其闲一物尔，饿食渴饮无
休时。苟非道义充其腹，何异鸟兽安须眉。人生在学
勤始至，不勤求至无由期。孟轲荀况扬雄氏，当时未
必皆生知。因其钻仰久不已，遂入圣域争先驰。既学
便当穷远大，勿事声病《淫哇》辞。斯文下衰吁已久，勉”
思驾说扶颠危。击暗欧聋明大道，身与姬孔为藩篱。
是非丰悴若不学，《慎无》空使精神疲。